  Туспуктэм: Удмуртиысь спортъя министерстволэн пресс-службаез Майя Бывальцева 2022-тӥ арын Спортъя XXXI элькун гужем гурт шудонъёслэн талисманзы Завьял батыр луиз. Со сярысь Удмуртиысь спортъя министерстволэн пресс-службаез ивортӥз. 19-тӥ даурын этнографен Григорий Верещагинэн гожтэм мадёнъя Завьялово черкогурт кылдӥз отын, кытчы Завьял батырлэн пукыӵысь лэзем ньлэз усиз. Отчы со улыны интыяськиз, корка пуктӥз но семья кылдтӥз. 2012-тӥ арын Завьял XXI Спортъя элькун гужем гурт шудонъёслэн талисманзы вал ни, но туэ вылтусыз воштӥськиз – туалагес луиз. Сое Удмуртиысь лулчеберет удысысь дано ужась, Дэриысь (Завьяловоысь) «Центральный» лулчеберет центрысь суредась-вылтусъясь Марина Назарова лэсьтӥз. Тодэ вайытом, Спортъя XXXI элькун гужем гурт шудонъёс 16-22 гудырикошконэ Дэри но Италмас черкогуртъёсын ортчозы. Таяз арын гурт шудонъёс Балезино ёросын ортчыны кулэ вал. Но Олимпи чемпионкалы Галина Кулаковалы 80 арес тыромнэз пусъёнэн валче интыез воштыны малпазы. Тегъёс: Удмуртия Дэри гуртшудонъёс Спорт  